
УКАЗАНИЯ
КЪМ ОБЯВА ЗА СЪБИРАНЕ НА ОФЕРТИ 

ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ:

“Доставка на нетна активна електрическа енергия по свободно договорени цени и избор на координатор на балансираща група за нуждите на  "Специализирана болница за активно лечение на онкологични заболявания - София област" ЕООД”
ПО РЕДА НА ГЛАВА ДВАДЕСЕТ И ШЕСТА, ЧЛ. 187 И СЛ. ОТ ЗАКОНА ЗА ОБЩЕСТВЕНИТЕ ПОРЪЧКИ

град София, 2016 година
1. ВЪЗЛОЖИТЕЛ
Управител на "Специализирана болница за активно лечение на онкологични заболявания – София област” ЕООД.
2. ОБЩИ УСЛОВИЯ

2.1. Редът и условията, при които ще се определи изпълнител на обществената  поръчка, са съгласно ЗОП и ППЗОП.

3. УСЛОВИЯ ЗА УЧАСТИЕ

3.1. За изпълнение на обществената поръчка може да подаде оферта всяко българско или чуждестранно физическо или юридическо лице или техни обединения, както и всяко друго образувание, което има право да изпълнява услугите по предмета на поръчката съгласно законодателството на държавата, в която то е установено, което отговаря на условията на Възложителя и за което отсъстват обстоятелствата по чл. 54, ал. 1, т. 1 – 5 и 7 ЗОП.
3.2. Всеки участник има право да представи само една оферта.
3.3. Лице, което участва в обединение или е дало съгласие да бъде подизпълнител на друг кандидат или участник, не може да подава самостоятелно оферта.

3.4. В процедура за възлагане на обществена поръчка едно физическо или юридическо лице може да участва само в едно обединение.

3.5. Свързани лица не могат да бъдат самостоятелни участници в една и съща поръчка.

3.6. Не се допускат варианти на офертата.

3.7. При изготвяне на офертата всеки участник трябва да се придържа точно към обявените от възложителя условия.

3.8. Офертата се изготвя на български език.

3.9. До изтичане на срока за подаване на офертите всеки участник може да промени, допълни или оттегли офертата си.

3.10. Възложителят отстранява участник, за когото са налице основанията по чл. 54, ал. 1, т. 1 – 5 и 7 ЗОП, възникнали преди или по време на поръчката. Предходното се прилага и когато участник в процедурата е обединение от физически и/или юридически лица и за член на обединението е налице някое от основанията за отстраняване.

3.11. Всички образци на документи са публикувани в „профила на купувача” на възложителя на посочения в обявата интернет адрес.

3.12. Всички разходи по изготвяне и подаване на офертите са за сметка на участниците.

3.13. При подготовка на офертата участниците са длъжни да спазват изискванията на възложителя.

3.14. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. Възложителят изисква замяна на подизпълнител, който не отговаря на тези условия.

4. Финансови условия

4.1. Общата стойност на поръчката не може да надвишава посочените в обявата прогнозни стойности.

4.2. Цените на предлаганите продукти трябва да бъдат формирани и предложени в лева. Предложения в чужда валута или левова равностойност на чужда валута не се разглеждат и се отстраняват от участие.

4.3. Периодът на отчитане на потребената електрическа енергия ще бъде един календарен месец.

4.4. Предлаганите единични цени са фиксирани и не подлежат на промяна за срока на действие на договора, освен в случай на намаление (в полза на възложителя), при съобразяване с разпоредбите на ЗОП и ППЗОП.
4.5. Заплащането на цената се извършва, както следва:

В български лева, с платежно нареждане по банковата сметка на ИЗПЪЛНИТЕЛЯ.
ИЗПЪЛНИТЕЛЯТ издава фактури за доставеното количество ел. енергия, всички относими добавки към цената, определени от съответен компетентен орган и начислени акциз и ДДС, с посочени номер на договора и предмет.

Плащания по договора за обществена поръчка ще се извършват ежемесечно, в български лева, по банков път, в срок от 30 (тридесет) календарни дни след извършване на доставка за съответния месец, въз основа на представени фактури в оригинал, както и отчет на изразходваното количество енергия за всеки обект поотделно.
5. съдържание на офертата. Подготовка и Подаване
5.1. Участниците следва да представят оферти до посочения в обявата срок. Всяка оферта се представя в запечатана, с ненарушена цялост, непрозрачна опаковка, от участника или от упълномощен от него представител лично или по пощата с препоръчано писмо с обратна разписка, или чрез куриерска служба, адресиран до посоченото в обявата място/адрес.
5.2. Върху опаковката се посочва:
- наименованието участника, включително участниците в обединението, когато е приложимо;

- адрес за кореспонденция, телефон и по възможност – факс и електронен адрес;

-
наименованието на поръчката.
5.3. В случай че участникът изпраща офертата чрез препоръчана поща, разходите са за негова сметка. В този случай той следва да изпрати офертата така, че да обезпечи нейното получаване на посочения от Възложителя адрес в срока, определен за подаване на офертите. Рискът от забава или загубване на офертите е за участника. 

5.4. Възложителят не се ангажира да съдейства за пристигането на офертата на адреса и в срока, определени в обявата.

5.5. Не се приемат оферти, които са представени след изтичане на крайня срок за получаване или са в незапечатана опаковка или в опаковка с нарушена цялост.

Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра. Не се допуска приемане на оферти от лица, които не са включени в списъка.

5.6. При писмено искане, направено до три дни преди изтичане на срока за получаване на оферти, възложителят най-късно на следващия работен ден ще публикува на интернет адрес http://sbaloz-sofobl.com в раздел "Профил на купувача", писмени разяснения по условията на обществената поръчка.

5.7. Офертата следва да съдържа следните документи:

5.7.1. Списък на документите, съдържащи се в офертата, подписан и подпечатан от участника, по образец.
Препоръчително е подреждането на документите в офертата да следва последователността на изброяването им в списъка.

5.7.2. Оферта за участие, по образец.

5.7.3. Декларация по чл. 97, ал. 5 от ППЗОП (за обстоятелствата по чл. 54, ал. 1, т. 1, 2 и 7 от ЗОП), по образец.
5.7.4. Декларация по чл. 97, ал. 5 от ППЗОП (за обстоятелствата по чл. 54, ал. 1, т. 3 – 5 от ЗОП), по образец.
5.7.5. Списък на доставките, които са идентични или сходни на обществената поръчката, по образец.

5.7.6. - Лицензия издадена от КЕВР за търговия с електрическа енергия, включващо и дейността „координатор на стандартна балансираща група” или негов еквивалент съгласно законодателството на държавата, в която участникът е установен. (заверено от участника копие).

- Документ, потвърждаващ, че участникът е регистриран в ЕСО ЕАД, като търговец на електрическа енергия и като координатор на стандартна балансираща група с посочен кодов номер (заверено от участника копие)

5.7.7. Информация за участника, по образец.

5.7.8. Декларация по чл. 66, ал.1 от ЗОП за ползване на подизпълнители, ако участникът предвижда такива и Декларация за съгласие за участие като подизпълнител, ако участникът предвижда подизпълнители, по образец, ако е приложимо.
Лицензия издадена от КЕВР за търговия с електрическа енергия, включващо и дейността „координатор на стандартна балансираща група” или негов еквивалент съгласно законодателството на държавата, в която участникът е установен
5.7.9. Техническо предложение, по образец 

· Документ за упълномощаване, когато лицето, което подава офертата, не е законният представител на участника;

5.7.10. Ценово предложение, по образец
Когато участникът е обединение на физически и/или юридически лица, което обединение не е самостоятелно юридическо лице, се представя копие на документ за обединение, от който следва да е видно основанието за създаването му, разпределението на участието и дейностите и отговорностите на лицата при изпълнение на дейностите по поръчката и представляващия го, а когато в документа за създаване на обединение не е посочено лицето, което представлява участниците в обединението – и документ, подписан от лицата в обединението, в който се посочва представляващият.

При участието на обединения, които не са юридически лица, съответствието с условията, на които следва да отговарят участниците, (включително изискванията за финансови и икономически условия, технически способности и квалификация, когато е приложимо) се доказва от обединението като цяло, а не от всяко от лицата, включени в него, с изключение на съответната регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в документа за създаване на обединение.

5.8. Офертата се подписва от представляващия участника или от надлежно упълномощените за целта лица, като в офертата се прилага документ за упълномощаване от управляващия участника.

5.9. Всички документи, които не са оригинали, и за които не се изисква нотариална заверка, следва да бъдат заверени от участника на всяка страница с гриф „Вярно с оригинала“ и подписа на лицето/та, представляващо/и участника.
5.10. При приемането на офертата върху опаковката се отбелязват поредния номер, датата и часа на получаването и посочените данни се записват във входящ регистър, за което на приносителя се издава документ.

5.11. Определената със заповед на възложителя комисия отваря офертите по реда на тяхното постъпване и обявява ценовите предложения. При извършване на тези действия могат да присъстват представители на участниците.

5.12. Отварянето на офертите ще се извърши в посочените в обявата място, ден и час.

5.13. Комисията съставя протокол за разглеждането и оценката на офертите и за класирането на участниците. Протоколът се представя на възложителя за утвърждаване, след което в един и същ ден се изпраща на участниците и се публикува в профила на купувача. 

6. Сключване на договор за възлагане на поръчката
6.1. Възложителят сключва писмен договор с класирания на първо място и определен за изпълнител участник, след като уговори датата  и начина на сключването му.

6.2. Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от поръчката, както и съответствието с поставените условия, посочени в обявата. Документите се представят и за подизпълнителите и третите лица, ако има такива.

6.3. Възложителят сключва договор за обществена поръчка с определения изпълнител в едномесечен срок от датата на определяне на изпълнителя.

6.4. Възложителят не сключва договор, когато участникът, класиран на първо място:

- откаже да сключи договор;

- не изпълни някое от условията по т. 6.2., или

- не докаже, че не са налице основания за отстраняване от процедурата.

6.5. Когато определеният за изпълнител участник откаже да сключи договор, възложителят прекратява процедурата или определя за изпълнител втория класиран участник. За отказ се приема и неявяването на уговорената дата, освен ако неявяването е по обективни причини, за което възложителят е уведомен своевременно.
6.6. За всички неуредени въпроси се прилагат разпоредбите на Закона за обществените поръчки и Правилника за прилагане на закона за обществените поръчки.

